Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukusokolola 21:1-27
21 Kabili namwene umuulu+ uupya ne calo icipya;+ pantu umuulu+ wa ntanshi ne calo+ ca ntanshi ninshi nafiya, na bemba+ talipo na kabili.2 Namwene no musumba+ wa mushilo, Yerusalemu Mupya, uleika mu muulu+ ukufuma kuli Lesa kabili naupekanishiwa kwati ni nabwinga+ uwapuulamikilwa umulume wakwe.+3 E lyo naumfwile ishiwi ilikalamba ukufuma ku cipuna ca bufumu lileti: “Moneni! Itenti+ lya kwa Lesa lili pamo na bantunse, kabili akekala+ pamo na bo, kabili bakaba abantu bakwe.+ Na Lesa umwine akaba pamo na bo.+4 Kabili akafuuta ifilamba+ fyonse ku menso yabo, ne mfwa tayakabeko na kabili,+ takwakabe no kuloosha nangu ukuteta nangu ukukalipwa na kabili.+ Ifya ntanshi nafiya.”+5 Kabili Uwaikala pa cipuna+ ca bufumu atile: “Moneni! Ndelenga ifintu fyonse ukuba ifipya.”+ Kabili, atile: “Lemba, pantu aya mashiwi ya cishinka kabili ya cine.”6 Kabili anjebele ati: “Fyonse nafifikilishiwa! Nine Alifa kabili Omega, nine intendekelo kabili impela.+ Onse uuli ne cilaka nkamupeelapo amenshi aya bupe fye aya mu kamfukumfuku ka menshi ya mweo.+7 Onse uwacimfya akapyana ifi fintu, kabili nkaba Lesa+ wakwe na o akaba umwana wandi.+8 Lelo bakuuwe, na bashatetekela,+ na basali+ abaselausha, na bepaya+ abantu, na ba bulalelale,+ na bapupa imipashi,* na bapepa utulubi,+ na ba bufi bonse,+ bakapooswa muli bemba wa mulilo+ umwaba na mabwe ya mingu.+ Iyi ni mfwa ya cibili.”+9 E lyo kwaishile umo uwa muli bamalaika cinelubali (7) abaali ne mbale ishafonka cinelubali ishaiswilemo ifinkunka+ cinelubali ifya kulekelesha, kabili alandile na ine, ati: “Isa kuno nkulange nabwinga, umukashi wa Mwana wa mpaanga.”+10 Awe ansendeele mu mupashi no kuntwala ku lupili+ ulukalamba kabili ulwalepa, no kunanga umusumba+ wa mushilo Yerusalemu uleika mu muulu ukufuma kuli Lesa+11 kabili ulebengeshima no bukata bwa kwa Lesa.+ Ukubengeshima kwa uko kwali nge libwe ilyauma umutengo nga nshi, nge libwe lya yaspi ilyabeeka kwati ni krustali.+12 Wali ne linga+ ilikalamba kabili ilyalepa kabili wali ne mpongolo ikumi na shibili (12), na pa mpongolo pali bamalaika ikumi na babili na mashina ayalembelwepo ni yalya aya mikowa ikumi na ibili iya bana ba kwa Israele.+13 Ku kabanga kwali impongolo shitatu, na ku kapinda ka kuso kwali impongolo shitatu, na ku kapinda ka kulyo kwali impongolo shitatu, na ku masamba na ko kwali impongolo shitatu.+14 Ilinga lya musumba na lyo lyakwete amabwe aya mufula+ ikumi na yabili (12), na pali aya mabwe pali amashina ikumi na yabili aya batumwa+ ikumi na babili aba Mwana wa mpaanga.15 Awe uwalelanda na ine aikete itete+ lya golde ilya kupiminako, pa kuti apime umusumba ne mpongolo sha uko ne linga lya uko.+16 No musumba wali ne mbali shine ishalingana, kabili mu butali na mu bwipi shalilingene. Kabili apimine umusumba+ kwi tete, bastadia amakana ikumi na makana yabili (12,000); mu butali na mu bwipi no kulepa fyalilingene.17 Kabili, apimine ilinga lya uko, imikono umwanda umo na makumi yane na ine (144), ukulingana no kupima kwa bantunse, no kwa bamalaika.18 Awe ilinga lyakuulilwe na mabwe ya yaspi,+ no musumba wakuulilwe na golde iisuma sana iyalemoneka kwati cilola icalengama.19 Imifula+ ya kukuulapo iye linga lya musumba yapangilwe na mabwe+ ayauma umutengo aya misango yonse: umufula wa kukuulapo uwa ntanshi wali wa yaspi,+ no walenga ibili wali wa safiri,+ no walenga itatu wali wa kalkedone, no walenga ine wali wa emarodi,+20 uwalenga isano wali wa sardonukisi, no walenga mutanda (6) wali wa sardi, no walenga cinelubali (7) wali wa krusoliti,+ no walenga cinekonsekonse (8) wali wa beruli, no walenga pabula (9) wali wa topasi,+ no walenga ikumi (10) wali wa krusoprashi, no walenga ikumi na umo (11) wali wa yakinti, no walenga ikumi na ibili (12) wali wa ametusti.+21 Kabili, impongolo ikumi na shibili (12) ni bamargariti ikumi na babili; impongolo imo imo yapangilwe na margariti umo.+ No musebo uukalamba uwa musumba wali wa golde iisuma sana, iyalemoneka kwati cilola icalengama.22 Kabili nshamwenemo itempele,+ pantu Yehova+ Lesa Uwa Maka Yonse+ e tempele lya uko,+ pamo no Mwana wa mpaanga.+23 Kabili umusumba taukabila ulubuuto lwa kasuba nangu ulwa mweshi, pantu ubukata bwa kwa Lesa bwaliubuutusha,+ ne nyali ya uko Mwana wa mpaanga.+24 Ne nko shikendela mu lubuuto lwa uko,+ ne shamfumu sha pe sonde shikaletamo ubukata bwa shiko.+25 Ne mpongolo sha uko tashakesalwe nangu panono akasuba,+ pantu tabwakatale abwila.+26 Kabili aba nko shonse bakaletamo ubukata no mucinshi.+27 Lelo icakowela conse tacakengile mu musumba no muntu onse uucita ifya bunani+ no kubepa ubufi+ takengilemo nakalya;+ kano fye abalembwa mwi buuku lya mweo ilya Mwana wa mpaanga.+
Amafutunoti
^ Nelyo, “abomfwana ne fibanda.” E kutila: “ababomfya imiti.”
bem_Latn bem_Latn bem_Latn bem_Latn bem_Latn bem_Latn